open-index/open-wikipedia-markdown huggingface dataset:
בית ספר עמק החולה

**בית החינוך המשותף עמק החולה** הוא חטיבת ביניים ובית ספר תיכון אזורי על גדת נהר הירדן, בקיבוץ כפר בלום שבגליל העליון. בבית הספר לומדים כ-1,185 תלמידים מיישובי המועצה האזורית הגליל העליון ומבואות חרמון וכן מיישובים נוספים בסביבה. בית הספר הוא בבעלות המועצה האזורית גליל עליון והוא מתנהל בשיתוף מלא עם המועצה האזורית מבואות חרמון.

בית הספר "עמק החולה" נוסד בשנת 1956, כבית חינוך משותף לקיבוצי האזור שהשתייכו בעבר לאיחוד הקבוצות והקיבוצים.

## ספורט
בבית הספר פועלת זה שנים "האקדמיה הגלילית לספורט", פנימייה לספורטאים בגילאי ט'–י"ב מכל הארץ, הבאים להתחיל את דרכם בקבוצות הספורט האזוריות. בכיתות ז'–ח' פועלת עתודת ספורט וכיתה רוחבית למצוינות בספורט.

אליפויות: כדורסל: פעמיים אלופי הארץ בליגת העל, פעם אחת אלופי ISF וייצוג בצרפת. אתלטיקה: 5 פעמים אליפות הארץ במרוצי שדה. מחזיקים בשיאים ובאליפות בנים ובנות בזריקת דיסקוס, הטלת כידון והדיפת כדור ברזל. טריאתלון: קבוצת בית הספר והגליל אלופי הארץ 2005. אליפות רכיבת שטח ז'–ח' מקום ראשון.

## מגמות
תיאטרון, מוזיקה, אמנות ועיצוב המוצר, מנהל וכלכלה, משאבי אנוש, מכטרוניקה, גאוגרפיה, פיזיקה, ביולוגיה, קולנוע, כימיה, חקלאות, ערבית, מדעי המחשב, מדעי החברה, הופעת מחול.

בית הספר משתתף בתוכנית התקשוב הלאומית של משרד החינוך.

## מנהלי בית הספר
* עירית ארנון (נוכחית)
* עדנה בז
* אורלי זגורי אוחנה
* תמר וולפין
* יקי רימון
* דן לווין
* דוד טוקר
* יצחק פרסנס
* נחום ברנדס
* עוזר לביא
* אמנון שמוש
* חנן שדמי

## ראו גם
* בוגרי בית החינוך

## קישורים חיצוניים
* 

* בתי ספר באתר המועצה האזורית הגליל העליון

*
עמק החולה
קטגוריה:כפר בלום
קטגוריה:חינוך בקיבוץ
קטגוריה:הגליל: אזורים
פוליציטמיה ורה

**פוליציטמיה ורה** (באנגלית: **Polycythemia vera**) היא מחלה מיילופרוליפרטיבית (סוג של סרטן דם [לוקמיה] כרוני נדיר), בו מח העצם מייצר יותר מדי כדוריות דם אדומות. בנוסף, מחלה זו עלולה לגרום לייצור יתר של כדוריות דם לבנות וטסיות דם.

תסמין קלאסי של פוליציטמיה ורה הוא גרד, במיוחד לאחר חשיפה למים חמים (למשל בעת אמבטיה) המופיע בכ-40% מהחולים ועשוי לנבוע משחרור עודף של היסטמין או ייצור עודף של פרוסטגלנדין . בנוסף, דלקת מפרקים גאוטית עשויה להופיע אצל עד 20% מהחולים ומחלת כיב פפטי נפוצה גם כן ככל הנראה בגלל עלייה בשחרור ההיסטמין מתאי המאסט, אך עשויה להיות קשורה לרגישות מוגברת לזיהום הליקובקטור פילורי. עם זאת, אנשים הסובלים מפוליציטמיה ורה עשוים לחיות כלל ללא תסמינים . ממצאי הבדיקה הגופנית בחולי פוליציטמיה ורה אינם ספציפיים, אך הם עשויים לכלול כבד או טחול מוגדלים, הסמקה או משקעי גאוט. לעיתים קרובות ניתן לחשוד בקיום המחלה עקב בדיקות מעבדה, כשהממצאים הנפוצים כוללים רמות המוגלובין והמטוקריט גבוהים (מדדים המשקפים את מספר כדוריות הדם האדומות) ומספר טסיות דם או ספירת תאי דם לבנים מוגברים. קצב שקיעת הדם (ESR) יורד במחלה עקב עלייה בפוטנציאל הזטה ומכיוון שפוליציטמיה ורה נובעת מעלייה חיונית בייצור תאי דם אדומים, לחולים יש חמצון תקין בדם ורמת אריתרופויאטין נמוכה (EPO). בהיותה פוליציטמיה ראשונית, המחלה נגרמת על ידי גידול שגורם לשגשוג והתבגרות של תאי דם אדומים, לבנים ומגריוקוציטיים (תאי המקור של הטסיות). בניגוד לפוליציטמיה משנית, המחלה קשורה לרמות נמוכות בסרום הדם של ההורמון אריתרופויטין. במקום זאת, תאי המחלה נושאים לעיתים קרובות מוטציה המפעילה את הגן טירוזין קינאז (JAK2), הפועל במסלולי האיתות של קולטן ה-EPO, מה שגורם לאותם תאים להתרבות ללא תלות בהורמון .

פוליציטמיה ורה לא מטופלת יכולה להיות קטלנית ומחקרים מצאו כי עם טיפול ההישרדות החציונית של המחלה עומדת על כ-10–20 שנה, בעוד שבהיעדר טיפול היא מתקצרת לשנתיים עד 3 שנים. מכיוון שלא ניתן לרפא את המחלה, הטיפול בה מתמקד בתסמינים ובהפחתת הסיבוכים הפקקתיים של המחלה על ידי הפחתת רמות תאי הדם האדומים. פלבוטומיה היא סוג אחד של טיפול שלעיתים קרובות ניתן בשילוב עם טיפולים נוספים. הטיפול כולל הוצאת דם מהגוף הגורמת למחסור בברזל, ובכך מקטין את רמת ההמוגלובין ומפחית את הסיכון לקרישי דם<היום ניתן לקבל טיפול ביולוגי מותאם, הטיפול ניתן על ידי מזרק להזרקה ביתית: פגסיס- אחת לשבוע, בזרמי- אחת לשבועיים, הטיפול הביולוגי מאפשר למטופלים להפחית את כמות הקזות הדם השנתיות שהם עוברים, הוא איננו מרפא את המחלה אלא מעכב את התקדמותה .

## קישורים חיצוניים

* פוליציטמיה ורה, באתר Medico
* פוליציתמיה ורה ותרומבוציתמיה, באתר המרכז הרפואי תל אביב ע"ש סוראסקי

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:המטולוגיה
קטגוריה:מחלות דם והפרעות במנגנון החיסון
קטגוריה:הפרעות מדממות והפרעות בדם של העובר והיילוד
מקס אבגלן

**מקס אבגלן** (בצרפתית: **Max "Xam" Abegglen**; 11 באפריל 1902 – 25 באוגוסט 1970) היה כדורגלן שווייצרי, ששיחק בעמדת החלוץ.

## ביוגרפיה
אבגלן נולד בשנת 1902 בנשאטל שבשווייץ ואחיו אנדרה וז'אן היו גם כן כדורגלנים. לזכותו 68 הופעות ו-34 שערים במדי נבחרת שווייץ ולמעשה היה לכובש הגדול ביותר שלה בכל הזמנים, עד שקובילאי טורקילמייז השווה את שיאו במשחק הבינלאומי האחרון שלו בשנת 2001. שיאם נשבר ב-30 במאי 2008 על ידי אלכסנדר פריי שכבש את ה-35 שלו.

כבר בהופעת הבכורה כבש שלושער נגד הולנד ב-19 בנובמבר 1922. שלושער נוסף והאחרון שלו היה ב-24 במאי 1924 במסגרת אולימפיאדת 1924 בניצחון 0–9 על ליטא. בתום הטורניר אבגלן זכה עימה במדליית כסף לאחר הפסד 3–0 בגמר לאורוגוואי. בניגוד לאחיו אנדרה, הוא החמיץ את מונדיאל 1934 ומשחקו האחרון במדים הלאומיים היה ב-2 במאי 1937 בהפסד 1–0 לגרמניה הנאצית, משחק בו ענד את סרט הקפטן.

במהלך הקריירה הקבוצתית שלו זכה עם גראסהופרס ציריך ב-4 תוארי אליפות ובחמישה גביעי שווייץ.

אבגלן נפטר בשנת 1970 בעיירת הנופש צרמט בגיל 68. הוא היה אחד ממייסדיה של המועדון נשאטל גזמאקס, שקרוי על שמו.

## תארים
;גראסהופרס ציריך
*אליפות שווייץ (4): 1927, 1928, 1931, 1937
*הגביע השווייצרי (5): 1926, 1927, 1932, 1937, 1940
;נבחרת שווייץ
*מדליית כסף אולימפית: 1924

## קישורים חיצוניים

קטגוריה:כדורגלנים שווייצרים
קטגוריה:כדורגלני נבחרת שווייץ
קטגוריה:משתתפי אולימפיאדת פריז (1924)
קטגוריה:כדורגלני נשאטל גזמאקס
קטגוריה:כדורגלני לוזאן
קטגוריה:כדורגלני גראסהופרס ציריך
קטגוריה:שווייצרים שנולדו ב-1902
קטגוריה:נפטרים ב-1970
מזקקת אובודה

**מזקקת אובודה** (בהונגרית: **Óbudai Szeszgyár**) לשעבר "מפעל הכהל והסוכר של וילמוש לייפציגר בע"מ" בבעלות יהודית (בהונגרית: **Leipziger Vilmos Szesz- és Cukorgyára Rt**) כיום מתקן תעשייתי סגור והרוס בבודפשט הונגריה ברובע 3 אובודה.

## היסטוריה
ברובע השלישי של בודפשט, ברחוב שורומפו 1 מתחם הבניין, שנרשם תחת מספר 1, ממוקם על שטח גדול שמשתרע בין שלושה רחובות ושפת הדנובה. המפעל הוקם בשנת 1879, ובשמו הראשון נקרא "חברת זיקוק הכהל הראשונה של אובודה בע"מ". בהמשך שונה שמו ל"מפעל הכהל והסוכר של וילמוש לייפציגר בע"מ", בנוסף לייצור משקאות חריפים לצריכה ייצר המפעל גם אתנול תעשייתי ומזון, וכן התמחה בייצור סוכר וחומץ. לאחר מלחמת העולם השנייה הולאם המפעל ובשנות ה-90 של המאה ה-20 הופרט והופעל על ידי "מפעל תעשיות מזון בוסס" (BUSZESZ Élelmiszeripari Zrt).

בסוף העשור הראשון של המאה ה-21 בוסס מכרה את שטח הקרקע הגדול של המפעל, שגרר דיון ציבורי לגבי גורל השטח. אף על פי שכמה מבנייני המפעל זכו להגנה ולשימור של מועצת הרובע בשנת 2013, תוך התעלמות מכך פורק כל המפעל פיזית בשנת 2017, למעט ארובת הלבנים והאולם המרכזי.

## גלריית תמונות
תמונות של המפעל:


Óbudai Szeszgyár2.jpg|
Óbudai Szeszgyár5.jpg|
Óbudai Szeszgyár7.jpg|
Óbudai Szeszgyár9.jpg|
Óbudai Szeszgyár10.jpg|
Óbudai Szeszgyár11.jpg|
Óbudai Szeszgyár14.jpg|
Óbudai Szeszgyár16.jpg|


## לקריאה נוספת
* https://welovebudapest.com/2017/10/04/something-keszul-az-obudaai-duna-parton-megneztuk-az-égontott-szeszgyar-teruletet/
* נעמי ניפשי: היסטוריה של אובודה, מהדורת מוזיאון אובודה, בודפשט, 2020, , 431-436
* לקסיקון בודפשט. 1993 

## קישורים חיצוניים

* https://obudaianziksz.hu/zeke-gyula-feher-haz-obudan/

## הערות שוליים

קטגוריה:יהדות הונגריה
קטגוריה:חברות הונגריות
קטגוריה:תעשיית המזון
ג'ון לארסון

**ג'ון בארי לארסון** (באנגלית: **John Barry Larson**; נולד ב-22 ביולי 1948) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס הראשון של מדינת קונטיקט, ברציפות מאז 1999. לארסון, חבר המפלגה הדמוקרטית, מייצג מחוז קונגרס השוכן בלב עיר הבירה של קונטיקט, הרטפורד. בשנים 2009–2013 היה גם יושב ראש הסיעה הדמוקרטית בבית הנבחרים.

## ביוגרפיה
לארסון נולד בהרטפורד, אך בילה את רוב חייו בעיירה איסט הרטפורד הסמוכה. הוא גדל במיזם לדיור ציבורי, התחנך בבית הספר התיכון איסט הרטפורד ולמד באוניברסיטת המדינה של מרכז קונטיקט. הוא עבד כמורה להיסטוריה בתיכון וכעוזר מאמן בבית הספר התיכון ע"ש ג'ורג' ג'. פני. את דרכו המקצועית החל לארסון כבעלים משותף של סוכנות ביטוח באיסט הרטפורד, בטרם הצטרף לשירות הציבורי. ב-1971 נבחר בידי מייסד התוכנית "הד סטארט", אדוארד זיגלר, לעמית בכיר במרכז בוּש להתפתחות ומדיניות ציבורית שבאוניברסיטת ייל. בשנת 1977 פתח בקריירה פוליטית, כאשר מילא קדנציה אחת כמועצת החינוך של איסט הרטפורד. לאחר מכן, שירת שתי תקופות כהונה בעירייה.

בשנת 1982 נבחר לארסון אל הסנאט המדינתי של קונטיקט, כנציג מחוז הבחירה השלישי, שבסיסו באיסט הרטפורד. הוא כיהן שש קדנציות בבית העליון של בית המחוקקים המדינתי, מתוכן ארבע כנשיא הזמני של הסנאט. ב-1994 עזב לארסון את הסנאט והתמודד אל מועמדות המפלגה הדמוקרטית לתפקיד מושל קונטיקט, אך הפסיד בבחירות המקדימות לביל קרי, שבעצמו הפסיד למועמד הרפובליקני ג'ון רולנד ביום הבחירות הכלליות. לאחר שהפסיד בבחירות המקדימות, לארסון שב למגזר הפרטי לשנים אחדות ונטל פסק זמן מהחיים הפוליטיים.

במסגרת פעילותו במפלגה הדמוקרטית וקשריו המקומיים עם בכירי המפלגה בקונטיקט, גבר לארסון על מזכיר המדינה מיילס רפפורט בבחירות המקדימות לייצוג מחוז הקונגרס הראשון של קונטיקט בבית הנבחרים של ארצות הברית, כאשר ברברה קנלי פרשה מהקונגרס אחרי 17 שנה כדי להתמודד לתפקיד המושל בבחירות 1998. מחוז הקונגרס הראשון היה ועודנו זה מכבר המחוז הדמוקרטי ביותר בקונטיקט, ולכן עם ניצחונו של לארסון בפריימריז, השבעתו לקונגרס הייתה מובטחת. מאז, נבחר מחדש אל בית הנבחרים האמריקאי כעשר פעמים ללא התנגדות משמעותית.

ב-1 בפברואר 2006 נבחר לארסון לסגן יו"ר הסיעה הדמוקרטית בבית הנבחרים. סגן יושב הראש הקודם, ג'ים קלייבורן, התקדם לתפקיד היו"ר כאשר בוב מננדז מונה לסנאט של ארצות הברית. לאחר שהדמוקרטים נטלו את השליטה בקונגרס בבחירות אמצע הכהונה ב-2006, בחר לארסון שלא להתמודד על יו"ר הסיעה — תפקיד אליו נבחר עמיתו רם עמנואל. לאחר שנבחר מחדש ב-2008, נבחר לארסון אל תפקיד יו"ר הסיעה בקונגרס ה-111, אחרי שעמנואל מונה בידי נשיא ארצות הברית ברק אובמה לראש סגל הבית הלבן.

## קישורים חיצוניים

* 

* 

## הערות שוליים

קטגוריה:אמריקאים ילידי קונטיקט
קטגוריה:הרטפורד: אישים
קטגוריה:בוגרי אוניברסיטת המדינה של מרכז קונטיקט
קטגוריה:חברי האספה הכללית של קונטיקט
קטגוריה:חברי בית הנבחרים של ארצות הברית מקונטיקט
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:אמריקאים שנולדו ב-1948
ג'סטין טילמן

**ג'סטין טילמן** (באנגלית: **Justin Tillman** נולד ב-2 בפברואר 1996) הוא כדורסלן אמריקאי, המשחק בעמדת הפאוור פורוורד מא.א.ק אתונה

## קריירה
טילמן שיחק באוניברסיטת וירג'יניה שם העמיד ממוצעים של 18.9 נקודות, 9.9 ריבאונדים ואסיסט בממוצע למשחק.

לאחר שלא נבחר בדראפט 2018 חתם טילמן בוונז'ו דונגבו פרומי הקוראנית, שם רשם שיא קריירה של 46 נקודות בניצחון קבוצתו 74–89, בינואר של אותה עונה שוחרר טילמן מדונגבו פרומי וחתם בממפיס האסל מליגת הפיתוח של ה-NBA.

בקיץ 2019 עבר טילמן להפועל גלבוע גליל באותה עונה רשם טילמן 2 דאבל-דאבל, הראשון מול הפועל באר שבע והשני מול עירוני נס ציונה.

בקיץ 2020 חתם טילמן בדינמו סאסרי מליגת האלופות של פיב"א טילמן עזב את הקבוצה ועבר לבורסאספור מליגת העל הטורקית ואז ב-19 בפברואר חתם טילמן בהפועל תל אביב.

ב-2021 עבר טילמן לקולג' פארק סקייהוקס.

בדצמבר 2021 חתם באטלנטה הוקס לחוזה של 10 ימים

משנת 2022 משחק טילמן בקבוצת ג'יג'אנטס דה קרולינה בפורטו-ריקו.

בפברואר 2023 חתם טילמן בהפועל חיפה מליגת העל, במדי הקבוצה העמיד ממוצע של 19.3 נק' ו-6.8 כדורים חוזרים, ב-1 במאי 2023 הודיעה המועדון על שחרורו של השחקן לאחר שנפצע בידו וסיים את העונה.

## קישורים חיצוניים

* דף השחקן באתר מנהלת ליגת העל בכדורסל.
* ג'סטין טילמן ברשת החברתית טוויטר.
* ג'סטין טילמן ברשת החברתית אינסטגרם.

## הערות שוליים

קטגוריה:כדורסלנים אמריקאים
קטגוריה:כדורסלני הפועל חיפה
קטגוריה:כדורסלני הפועל גלבוע גליל
קטגוריה:כדורסלני דינמו סאסארי
קטגוריה:כדורסלני הפועל תל אביב
קטגוריה:כדורסלני קולג' פארק סקייהוקס
קטגוריה:כדורסלני אטלנטה הוקס
קטגוריה:כדורסלני ממפיס האסל
קטגוריה:אמריקאים שנולדו ב-1996
סרד (דמות מקראית)

**סֶרֶד** הוא דמות מקראית, בנו בכורו של זבולון ונכדם של יעקב ושל לאה. לסרד היו שני אחים: אלון ויחלאל. למשפחתו של סרד קראו משפחת הסרדי.

השם בן סרד מופיע, ככל הנראה, בתעודה מאוגרית.

יש מדרש האומר שסרד נקרא בשם זה משום שהיו משמשין את אחיהם בני יששכר, שדומה השם למילה "שרד", ונאמר בספר שמות "בגדי שרד" ולאחר מכן "לשרת בקודש".

יש מדרש אחר האומר שמשפחתו הייתה משפחה של תלמידי חכמים, שתלמיד חכם נקרא "שריד".

דעת מקרא אומר שהעיר שריד, המוזכרת בספר יהושע בנחלתו של שבט זבולון היא במקור מהשם סרד והיא שייכת למשפחתו. כמו כן הוא אומר, שהשם שריד מוזכר ברשימות של תחותמס השלישי בצורה סרת. ועוד יש לומר, שהתל השוכן ליד שריד של ימינו, בצפון עמק יזרעאל נקרא תל שדוד, ובערבית שדיד פירושו חזק, תקיף, מה שמתאים לאופיו של זבולון, כמו שנאמר בשירת דבורה: .

יכול להיות שמשפחת הסרדי מבני זבולון התנחלה באי סרדיניה.

## הערות שוליים

קטגוריה:שבט זבולון
קטגוריה:יורדי מצרים
רוסטוב (כדורגל נשים)

**רוסטוב** (ברוסית: **Росто́в**) הוא מועדון כדורגל נשים רוסי מהעיר רוסטוב על הדון. נוסד ב-22 בדצמבר 2020 כחלק ממועדון רוסטוב.

## היסטוריה
מועדון רוסטוב הוקם ב-22 בדצמבר 2020 כקבוצה בת של מועדון הכדורגל רוסטוב, לקראת השתתפותה באליפות רוסיה בכדורגל נשים, למאמנת מונתה נטליה קראסיובה.

## הערות שוליים

קטגוריה:קבוצות כדורגל נשים רוסיות
קטגוריה:רוסטוב על הדון: ספורט
קטגוריה:רוסטוב (כדורגל)
קטגוריה:קבוצות כדורגל שהוקמו ב-2020
רובין קאזאן (כדורגל נשים)

**רובין** (ברוסית: **Руби́н**) הוא שמו של מועדון כדורגל נשים רוסי מהעיר קאזאן, המהווה את המקבילה הנשית של מועדון הכדורגל גברים רובין קאזאן.

## היסטוריה
רובין קאזאן הוקמה ב-19 בינואר 2021, כקבוצת בת של מועדון רובין. הקמת המועדון עוררה סערה במועדון ברצלונה הספרדי, המזוהה עם השחקנית ליקה מרטנס, קשרית נבחרת הולנד ושחקנית הכדורגל הטובה ביותר באליפות העולם 2017, כאשר הקבוצה פרסמה תצלום דומה של השחקנית שגרם למעריצי ברצלונה לתהות אם השחקנית חתמה בקבוצה, אך זה הסתבר כצעד שיווקי לקידום המועדון החדש ללא קשר לשחקנית עצמה.

לקראת פתיחת העונה מונתה אולגה ואסילייבנה למאמנת. ב-1 במרץ 2020, הקבוצה שיחקה את המשחק הראשון שלה (משחק ידידות) עם מועדון ייניסיי והפסידה בתוצאה 0:3.

## הישגים לפי עונה

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:קאזאן: מועדוני ספורט
קטגוריה:קבוצות כדורגל נשים רוסיות
קטגוריה:רובין קאזאן
קטגוריה:קבוצות כדורגל שהוקמו ב-2021
הגדת חבל ימית

**הגדת חבל ימית** הוא מרכז מבקרים במושב דקל שבחבל שלום בדרום מועצה אזורית אשכול. המקום מספר על העיר ימית והיישובים החקלאיים בחבל ימית שבצפון סיני, שהוקמו בין השנים 1971 ועד 1981, ופונו בעקבות הסכם השלום בין ישראל למצרים שנחתם במרץ 1979; ומתאר את הוויתור על הבית למען השלום ואת בחירת המתיישבים להיבנות מחדש בנגב המערבי ולהפריח את השממה בחבל שלום.

## היסטוריה
לקראת אירועי 20 שנה להקמת חבל שלום ומושב דקל החליטה זהבה שקד להקים מרכז המבקרים שיציג את גודל העשייה שנעשתה בחבל ימית.

בשנת 2002 קיבלו הנהלת אגודת חבל שלום ומנהלת המחלקה האסטרטגית במועצה האזורית אשכו את הרעיון והעניקה ליזמים 3,000 ש"ח. במקביל מושב דקל העמיד לטובת המיזם מבנה ציבור שנבנה מלכתחילה לשמש כצרכנייה אך לאחר מכן שימש כספריה אזורית לתושבי חבל שלום ועמד פנוי עקב העברת הספרייה למשכנה הקבוע במבנה קהילתי של חבל שלום.

במשך כשנתיים היזמים לא הצליחו לקדם את המיזם, מחוסר תקציב מינימלי לפעילות השוטפת. להגדלת התקציב התפעולי של המקום פנו היזמים לעזרה לאגודת חבל שלום שהעניקה למיזם תרומה על סך 10,000 ש"ח בשנה למשך שמונה שנים ובנוסף נתנה למיזם שרותי משרד והנהלת חשבונות. במהלך השנים גם המועצה האזורית אשכול העניקה למיזם בכל שנה שנייה 10,000 ש"ח נוספים.

בשנת 2010 נתקבל תקציב משמעותי נוסף בסכום של 60,000 ש"ח לסיום ההקמה של מרכז המבקרים שניתן על ידי החטיבה להתיישבות והרשות לפיתוח הנגב, כאשר מנגד אגודת חבל שלום הוסיפה את אותו סכום סך 60,000 ש"ח ובזכותם המיזם נפתח בדצמבר 2010.

בשנת 2014 המועצה לשימור אתרים בישראל הכירה במרכז המבקרים הגדת חבל ימית כאתר מורשת ופעלה לקידומו באמצעים שלה.

בתחילת שנת 2019 ביקשה הנהלת מושב דקל להיות הגורם האחראי להמשך תפקוד מרכז המבקרים.

מדי שנה מבקרים במקום כ־3,000 מבקרים.

## התערוכה הקבועה
במקום תערוכה קבועה המכילה תיעוד היסטורי הסוקר את חבל ימית מתחילת ההתיישבות ב־1971 ועד לפינוי והרס הבתים ב־1982.

התערוכה מכילה: צילומים, קטעי עיתונות, מפות וטקסטים, סרטון המתעד עדות אישית מפי אזרחים מפוני "חבל ימית", פריטים שנתרמו ונאספו, על ידי אנשים, תמונות אומנות שונות המשקפות דרכי התמודדות שונות עם סוגיית הפינוי, תיעוד מתוך התקשורת בישראל ועוד.

## גלריית צילומים

קובץ:Flickr - Government Press Office (GPO) - D319-032.jpg|פינוי העיר ימית
קובץ:Yamit evacuation 3.jpg|פינוי ימית, 1982
קובץ:UGDA-8.jpg|אנדרטת אוגדת הפלדה
קובץ:31-YonaLG.jpg|יום חורפי בחוף ימית. ציירה הציירת יונה לוי גרוסמן, שהייתה חברת מושב אוגדה, בחבל ימית
קובץ:32-YonaLG.jpg|יונה עם ענף שקד מעל חורבות העיר ימית. ציירה הציירת יונה לוי גרוסמן, שהייתה חברת מושב אוגדה, בחבל ימית


## קישורים חיצוניים
* 

* חבל ימית מורשת והתיישבות מתחדשת, באתר חבל ימית וסיני
* 
* 

## הערות שוליים

קטגוריה:ימית
קטגוריה:מועצה אזורית אשכול
קטגוריה:אתרי מורשת במחוז דרום
קטגוריה:הנגב המערבי: מוזיאונים
קטגוריה:מוזיאונים לתולדות היהודים בארץ ישראל
קטגוריה:עוטף עזה
קטגוריה:חבל שלום
קטגוריה:חבל ימית
אלון (דמות מקראית)

**אֵלוֹן** הוא דמות מקראית, בנו השני של זבולון ונכדם של יעקב ושל לאה. לאלון היו שני אחים: סרד ויחלאל. למשפחתו של אלון קראו משפחת האלוני.

יש מדרש האומר שאלון נקרא בשם זה משום שהיה ישר באורחותיו, שכן אלון זה מישר.

יכול להיות שמקור השם אלון הוא מעץ האלון, שהוא עץ חזק, ומכאן שאלון מסמל חוסן ועוצמה.

בספר שופטים נאמר שאחד השופטים היה אילון הזבולוני והוא נקבר בארץ אילון, שהיא ככל הנראה בנחלתו של אלון, והשופט כנראה נקרא על שמו של אלון, שאולי היה מצאצאיו. וכך, כמו אחיו סרד, גם על שמו נקראה עיר בנחלתו.

## הערות שוליים

קטגוריה:שבט זבולון
קטגוריה:יורדי מצרים
Key Cuts from Remixed

***Key Cuts from Remixed*** הוא המיני-אלבום השני של הזמרת-יוצרת האמריקאית בריטני ספירס. האלבום יצא לאור בשנת 2005, על ידי חברת התקליטים ג'ייב רקורדס.

המיני-אלבום יצא למטרות קידום אלבום הרמיקס הראשון של ספירס *[[B in the Mix: The Remixes]]*, שיצא בשנת 2005

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בריטני ספירס
קטגוריה:מיני-אלבומים באנגלית
מפעל טסלה בפרימונט

**מפעל טסלה** **בפרימונט** הוא מפעל ייצור רכב של טסלה מוטורס בפרימונט, קליפורניה. המתקן נוסד בשנת 1962 כ"מפעל ההרכבה של GM בפרימונט", ובהמשך הופעל על ידי NUMMI, לשעבר מיזם משותף של GM וטויוטה. טסלה רכשה את הבעלות בשנת 2010. המפעל מייצר את דגם S, דגם 3, דגם X ודגם Y, ומעסיק מעל 10,000 עובדים (נכון ליוני 2018).

## תהליך הייצור
### אוטומציה
בתהליך הייצור משתמשים ביותר מ-160 רובוטים ייעודיים, כולל 10 הרובוטים הגדולים בעולם, אשר נקראים על שם דמויות מאקס-מן. רבים מהרכיבים הייחודיים של דגם S, כולל מעטפת הסוללה, מודול הסוללה ויחידות הניהוג והשליטה, מיוצרים עצמאית על ידי המפעל, במקום מה שדרך כלל נעשה במפעל צד שלישי. רמת האינטגרציה במפעל גבוהה במיוחד אף ביחס למפעלי רכב מתקדמים אחרים בעולם, כאשר מרבית תהליכי האינטגרציה מתרחשים במפעל עצמו, כולל את רוב ההטבעה והמיכון, הצביעה וכמה קידודים. קווי ההדפסה ההידראוליים משמשים להדפסת 5,000 לוחות גוף ביום בכוח של 10,000 טון, והם הגדולים בצפון אמריקה והשישית בעולם. כ-60% מחלקי הרכב מקורם בצפון אמריקה. מהנדסי העיצוב עובדים גם הם במפעל עצמו, במתקן נפרד.

במפעל הותקנו מכונות Giga Press, הגדולות בעולם מסוגם.

## ראו גם
* גיגה נבדה
* גיגה ניו יורק
* גיגה שנגחאי
* גיגה ברלין
* גיגה טקסס

## קישורים חיצוניים

* 

## הערות שוליים

קטגוריה:מפעלי טסלה
קטגוריה:קליפורניה: מבנים
Adrenalina (שיר של סנהיט)

"**Adrenalina**" (בעברית: "**אדרנלין**") הוא שיר של הזמרת האיטלקית סנהיט ושל הראפר האמריקאי פלו ריידה, השיר יצג את סן מרינו באירוויזיון לשנת 2021.

## תחרות האירוויזיון
ב־16 במאי 2020, SMRTV אישר כי סנהיט ייצג את סן מרינו בתחרות 2021. ב-7 במרץ יצאה לאור הצצה מהשיר שחשפה כי הראפר פלו ריידה השתתף בשיר. באותו היום ב-18:00 בערב (UTC) יצא השיר לאור באופן רשמי. רשות השידור של סן מרינו הצהירה עם יציאת השיר לאור כי "פלו ריידה היה חלק מהפקת השיר והשתתף בקליפ, עוד לא ידוע ועוד לא נדונה הופעתו החיה באירוויזיון ברוטרדם אך חלקו בשיר בכל מקרה יישאר חלק מההופעה של סן מרינו באירוויזיון". ב-19 במאי 2021, חשף איגוד השידור האירופי כי ריידה יבצע את השיר על בימת האירוויזיון. ב-20 במאי, השניים ביצעו אותו בחצי הגמר השני של התחרות והגיעו למקום התשיעי עם 118 נקודות. ב-22 במאי, בגמר התחרות, הגיע הצמד למקום ה-22 עם 50 נקודות.

## מיקומי שיא

## קישורים חיצוניים

## הערות שוליים

קטגוריה:שירי אירוויזיון 2021
קטגוריה:שירי פלו ריידה
קטגוריה:שירי סן מרינו באירוויזיון
קטגוריה:שירים באנגלית
Best of Both Worlds Tour

**Best of Both Worlds Tour** היה סיבוב ההופעות הראשון של הזמרת האמריקאית מיילי סיירוס. סיבוב ההופעות נערך על מנת לקדם את האלבום הכפול  (2007), שהורכב מפסקול העונה השנייה של האנה מונטנה ואלבום האולפן הראשון שלה. סיבוב ההופעות התחיל באוקטובר 2007 והסתיים בינואר 2008, ונערך בערים שונות בארצות הברית ובקנדה. האחים ג'ונאס, אלי ואייג'יי ו-Everlife שימשו כל אחד כמופע חימום במהלך סיבוב ההופעות. דולר אחד מכל כרטיס שנמכר נתרם למרכז הרפואי הלאומי עיר התקווה בלוס אנג'לס, ארגון המוקדש למאבק בסרטן. סיבוב ההופעות גייס עבור הארגון למעלה מ-2 מיליון דולר.

## מופעי חימום
*האחים ג'ונאס (18 באוקטובר 2007 – 9 בינואר 2008)
*אלי ואייג'יי (11 בינואר 2008 – 24 בינואר 2008)
*אוורלייף (25 בינואר 2008 – 31 בינואר 2008)

## רשימת שירים
### בתור האנה מונטנה
#"Rock Star"
#"Life's What You Make It"
#"Just Like You"
#"Old Blue Jeans"
#"Nobody's Perfect"
#"Pumpin' Up the Party"
#"I Got Nerve"
#"We Got the Party" (עם האחים ג'ונאס)

### האחים ג'ונאס
#"When You Look Me in the Eyes"
#""

### בתור מיילי סיירוס

# "Start All Over"
#"Good and Broken"
# "See You Again"
# "Let's Dance"
# "Right Here"
#"East Northumberland High"
# "G.N.O. (Girl's Night Out)"
# "The Best of Both Worlds"

**הערות:**
*סיירוס ביצעה את השיר "I Miss You" ו-"Ready, Set, Don't Go" עם בילי ריי סיירוס כהדרן בחלק מהמופעים.
*החל מהמופע שהתקיים בעיר דטרויט, סיירוס ביצעה את השיר "Rock and Roll All Nite" עם אלי ואייג'יי במקום "We Got the Party" בשל היעדרותם של האחים ג'ונאס
*"Clear" בוצע כהדרן במהלך המופע שהתקיים במיאמי.

## תאריכי מופעים

## ביאורים

## הערות שוליים

קטגוריה:סיבובי הופעות מ-2007
קטגוריה:סיבובי הופעות מ-2008
קטגוריה:סיבובי הופעות של מיילי סיירוס
אידה סיקמן

**אידה סיקמ**ן ידועה בתור האדם הראשון מתוך 136 אנשים שידוע שמתו בניסיון לחצות את חומת ברלין. ניסיון החציה הכושל התרחש ב-22 באוגוסט 1961.

## ביוגרפיה
אידה סיקמן נולדה ב-23 באוגוסט 1902 בפרוסיה המערבית באימפריה הגרמנית (כיום העיר , , פולין) בעיר  שליד . היא עברה לברלין שם עבדה כאחות, ובאוגוסט 1961 התאלמנה. לאחר מלחמת העולם השנייה, חולקה ברלין לארבעה אגפים שהיו שייכים לבעלות הברית. סיקמן גרה ב 48 (Bernauer Straße) ברובע מיטה שנמצא בדיוק בתפר בין מזרח למערב ברלין, ואחותה, מרתה ל' גרה די קרוב לשם ב (Lortzingstraße) שהשתייך למערב ברלין. בעקבות חלוקת ברלין, הרחוב והמדרכה של רחוב ברנאואר היו באגף הצרפתי במערב ברלין, ואילו חזית הבניינים בצד הדרומי של רחוב ברנאואר היו באגף הסובייטי במזרח ברלין. כך יצא שסיקמן הייתה חוצה את הגבול בין הצד הסובייטי לצד הצרפתי רק על ידי יציאה מהבית. רחוב לורטזינג שבו גרה אחותה של סיקמן היה ממוקם בצד המערבי של ברלין שהיה בשליטת הצרפתים.

## מוות
ב־13 באוגוסט 1961, מיד לאחר סגירת הגבול בין מזרח ומערב ברלין, גרמניה המזרחית התחילה לבנות את חומת ברלין, חומה זו היוותה את הגבול בין שני חצאי ברלין. ביום הקמת החומה חמישים איש מרחוב ברנאואר נמלטו למערב ברלין, סיקמן לא הייתה ביניהם. בעקבות כך חמישה ימים מאוחר יותר ב־18 באוגוסט 1961, מנהיג מזרח גרמניה ולטר אולבריכט, (Walter Ulbricht) הורה לחיילי הגבול לחסום את הכניסות והחלונות בקומת הקרקע של חזית הבניינים בצד הדרומי של רחוב ברנאואר. חברי קבוצות המאבק של מעמד הפועלים והפולקספוליזי (משטרת גרמניה הדמוקרטית) השגיחו על כל אדם שניסה להיכנס לבתים, והתושבים היו נתונים לשליטה נוקשה. תושבים רבים שגרו בבניינים שנמצאו בין החלק המזרחי לחלק המערבי של ברלין המשיכו לברוח למערב ברלין. דרך בריחה נפוצה בקרב תושבי הקומות העליונות של בניינים אלו הייתה סדיני קפיצה שהוחזקו על ידי מכבי האש של מערב ברלין. ב־21 באוגוסט נחסמו הכניסה והחלונות של רחוב ברנאואר 48 על ידי שלטונות מזרח גרמניה. סיקמן לא יכלה לשאת את הניתוק מאחותה ובסביבות השעה שבע למחרת בבוקר, יום לפני יום הולדתה ה-59, זרקה סיקמן שמיכה וכמה מחפציה לרחוב במערב ברלין וקפצה מחלון דירתה בקומה השלישית. סיקמן קפצה לפני שהכבאים הצליחו לפתוח כראוי את יריעת הקפיצה ונפצעה קשה כשנפלה על המדרכה. סיקמן נפטרה כשהייתה בדרכה ל (Lazarus), זמן קצר לאחר הנפילה, ובכך הפכה לנפגעת הידועה הראשונה בחומת ברלין.

## קבורה
ממוזער|הארכיבישוף מקריוס מבקר בקברה
גופתה של סיקמן נשרפה ב והיא נקברה ב-29 באוגוסט 1961, ב (Seestraße). ארון קבורתה היה מעוטר בצבעי מערב ברלין, וללוויתה באו רבים מתושבי מערב ברלין כולל מספר אנשים חשובים מהרשויות הפעילות בעיר. במקום מותה המדויק הוקמה לכבודה אנדרטה מאולתרת משלושה לוחות עץ וחוט תייל. מאוחר יותר הוחלפה האנדרטה בלוח זיכרון והפכה למקום הטקסים השנתיים לכבוד קורבנות חומת ברלין. את האנדרטה ביקרו לעיתים קרובות פוליטיקאים זרים כולל רוברט פ קנדי, והארכיבישוף מקריוס, כדי לכבד את קורבנות החומה.

## קישורים חיצוניים

* 

## הערות שוליים

קטגוריה:חומת ברלין
קטגוריה:גרמניות שנולדו ב-1902
קטגוריה:גרמנים שנולדו ב-1902
קטגוריה:גרמניות שנפטרו ב-1961
קטגוריה:גרמנים שנפטרו ב-1961
חיים גופן

**חיים גופן** (נולד ב-8 ביולי 1951) הוא קצין צה"ל במילואים בדרגת תת-אלוף, שכיהן כמפקד בסיס תל נוף ומפקד בסיס רמון.

## ביוגרפיה
גופן הוא בן קיבוץ אפיקים. התגייס לצה"ל ב-1969, סיים קורס טיס ב-1971 ושירת כטייס קרב בחיל האוויר הישראלי. הוא הוצב בטייסת 109, טייסת סקייהוק ונלחם במסגרתה במלחמת יום הכיפורים. מטוסו נפגע במבצע מפצח 22 והוא נטש אותו באזור בסיס רמת דוד, באירוע אחר נפגע מטוסו במהלך תקיפת גשרים בתעלת סואץ והוא ביצע נחיתת אונס בבסיס אל-עריש. לאחר המלחמה עבר הסבה למטוסי פנטום, שימש סמ"ט ב' בטייסת מטוסי כפיר וסמ"ט א' בטייסת 105 (פנטום) עמה לחם במלחמת לבנון הראשונה. בשנים 1983 עד 1985 פיקד על טייסת 201. בהמשך שירת כראש ענף קרב במטה חיל האוויר, למד במכללה לביטחון לאומי וב-1989 מונה לראש מחלקת מודיעין-למבצעים. ב-1993 מונה למפקד בסיס רמון. בספטמבר 1995 מונה למפקד בסיס תל נוף. בתקופת כהונתו התרחש אסון המסוקים, בעקבות האירוע ננזף אדמיניסטרטיבית על ידי הרמטכ"ל בהמלצת ועדת החקירה. שירת בתפקיד עד יולי 1998.

לאחר שחרורו כיהן כמנהל פרויקט בחברת נטקום, בשנים 2000 עד 2008 כיהן כמנכ"ל חברת צל"פ בתחום של אריזות גמישות בתעשיית המזון. ובשנים 2010 עד 2016 כיהן כדירקטור חיצוני בחברת כפרית תעשיות.

גופן בוגר תואר ראשון בכלכלה ומנהל עסקים מאוניברסיטת בר-אילן, בעל תואר שני במדע המדינה מאוניברסיטת חיפה, בוגר המכללה לביטחון לאומי.

## הערות שוליים

קטגוריה:טייסי חיל האוויר הישראלי
קטגוריה:מפקדי בסיס רמון
קטגוריה:מפקדי בסיס תל נוף
קטגוריה:תתי-אלופים בחיל האוויר
קטגוריה:חיילי חיל האוויר במלחמת יום הכיפורים
קטגוריה:מנכ"לים יוצאי שירות קבע בצה"ל
קטגוריה:בוגרי המכללה לביטחון לאומי
קטגוריה:בוגרי אוניברסיטת בר-אילן
קטגוריה:דירקטורים ישראלים
קטגוריה:אפיקים (קיבוץ): אישים
קטגוריה:חיילי חיל האוויר במלחמת לבנון הראשונה
קטגוריה:ישראלים שנולדו ב-1951
יחלאל

**יַחְלְאֵל** הוא דמות מקראית, בנו השלישי והאחרון של זבולון ונכדם של יעקב ושל לאה. ליחלאל היו שני אחים: סרד ואלון. למשפחתו של יחלאל קראו משפחת היחלאלי.

בתרגום השבעים לספר בראשית הוא נקרא יחלואל.

מרטין נות סובר שהשם מגיע מהמילה יחל שהוא עתיד מקוצר לשורש חלה, הידוע מן הערבית והארמית, ופירושו מתוק, ערב. לפי הצעה זו, פירוש השם הוא בקשה שימתק לאל הילד, כלומר שיעשה איתו חסדים.

יש מדרש האומר שיחלאל נקרא כך משום שמיחל לה' ולישועתו.

## הערות שוליים

קטגוריה:שבט זבולון
קטגוריה:יורדי מצרים
Use Me

**Use Me** (בעברית: "**נצלי אותי**") הוא סינגל שנכתב, הולחן ובוצע על ידי הזמר-יוצר האמריקאי ביל וית'רס ונכלל באלבומו "Still Bill" משנת 1972. היה זה הלהיט ה-78 בהצלחתו באותה שנה בארצות הברית, כאשר יצא בספטמבר 1972 ובהמשך הגיע למקום השני במצעד הבילבורד הוט 100. הוא הופרד מן המקום הראשון רק בידיי השירים "Ben" מאת מייקל ג'קסון ו-"My Ding-a-Ling" מאת צ'אק ברי.

## הפקה
השיר עוסק בגבר המצוי במערכת יחסים עם בחורה שנטענת על ידי חבריו ומשפחתו כנצלנית ומנוולת. בבית הראשון של השיר מנסים חבריו של הגבר לשכנע אותו כי כדאי שיעזוב את בת זוגו משום שהיא מנצלת אותו, אך הוא מתנער מהם ומסביר כי הוא נהנה להיות מנוצל על ידה, ואף מבקש ממנה לנצל אותו עד תום ("use me up"). בסוף השיר מסכם הגבר כי אולי היא מנצלת אותו, אך הוא מנצל את הדברים שהיא עושה עבורו כדי שימשיך לעשות כרצונה (ובכך רומז על יחסי המין שהיא מעניקה לו).

מבחינה מוזיקלית, השיר מאופיין בריף גיטרה משני, לעומת תפקיד גיטרה בס וכלי הקשה דומיננטיים, בשונה משיריו הסטנדרטיים של וית'רס. מבקר המוזיקה רוברט כריסטיגאו תיאר את השיר בתור "אחד השירים המודעים ביותר העוסקים במין שהמוזיקה הסקסית שלנו כביכול הפיקה אי פעם", וציין כי יש בו נרטיב של "אטרקציה בין-מעמדית".

"Use Me" הגיע עם יציאתו למקום השני במצעד הבילבורד הוט 100 של שנת 1972, שם נשאר במשך 12 שבועות רצופים. הוא בוצע על ידי וית'רס בתוכנית הטלוויזיה האמריקאילת "Soul Train" ב-4 בנובמבר 1972. בסוף שנת 1972 דורג במקום ה-78 ברשימת 100 השירים המצליחים ביותר של השנה. מעט מאוחר יותר הוגדר כאלבום זהב על ידי איגוד תעשיית ההקלטות האמריקאי.

הזמרת האמריקאית גרייס ג'ונס ביצעה גרסת כיסוי לשיר בעלת מאפיינים מעולם הרגאיי שהופיעה באלבומה Nightclubbing משנת 1981, ובהמשך יצאה גם כסינגל.

## קישורים חיצוניים

## הערות שוליים

קטגוריה:ביל וית'רס
חקירת בית המשפט הבין-לאומי הפלילי בעניין לוב

**חקירת בית המשפט הבין-לאומי הפלילי בעניין לוב** היא חקירה שהוכרזה במרץ 2011 על ידי בית הדין הפלילי הבין-לאומי (ICC) על פשעי מלחמה ופשעים נגד האנושות שטענו כי התרחשו בלוב מאז 15 בפברואר 2011. החקירה נפתחה בעקבות פריצת מלחמת האזרחים בלוב.

## מלחמת אזרחים הלובית הראשונה
החקירות החלו במהלך מלחמת האזרחים בלוב הראשונה, בשנת 2011, הובילו למספר צווי מעצר.

### צויי מעצר שהוצאו ב-2011

ב-27 ביוני 2011 הוציא בית הדין הפלילי הבינלאומי צווי מעצר לשליט לוב, מועמר קדאפי, לבנו השני, סיף אל-אסלאם קדאפי וכן לראש המודיעין הלובי, עבדאללה אל-סנוסי  (שהיה גם גיסו של מועמר קדאפי). צווי המעצר הוצאו בחשד לרדיפת אזרחים לא חמושים (פשע שנחשב פשע נגד האנושות). חרף ההאשמות הכבדות כנגד קדאפי החליט בית הדין לסגור את התיק נגדו לאחר שנרצח בידי כוחות המורדים בעיר סירת.

דווח כי המהירות שבה בקשת הצווים נעשתה משקפת את המטרה העיקרית והיא לייצר דה-לגיטימציה להתקפותיו של הנשיא הלובי על אוכלוסייה אזרחית שמתקוממת נגדו, ולמשוך עריקים מהממשלה והצבא לכוחות האופוזיציה ואף לשיתוף פעולה עם הגורמים הבין־לאומיים. הצווים התקבלו בשבחים ושיתוף פעולה באכיפתם הובטח כמעט על ידי כל מדינות המערב וחלק ממדינות אפריקה. האכיפה המדוברת עתידה הייתה להתבטא בסנקציות כלכליות, ניתוק קשרים דיפלומטיים עם ההנהגה בראשות קדאפי, שיתוף פעולה מודיעיני ותמיכה צבאית וכלכלית באופוזיציה. האיחוד האפריקאי, לעומת זאת, כינה את פעולה בית הדין הפלילי כ"מפלה", וקרא לחבריו להתעלם מהצווים. לאחר מכן עתר האיחוד האפריקאי למועצת הביטחון כדי להשהות את החקירה של בית הדין הפלילי.

בתחילה, נדמה היה שההליכים פרי מנגנון שיתופי הפעולה הבין־לאומיים המוזכר לעיל, היוו פריצת דרך נכונה לפתירת הסכסוך. אולם, ככל שנמשכה הלחימה עלו קולות אחרים וניסיונות מקבילים למצוא אלטרנטיבות. קולות אלה נבעו ממספר חששות עתידיים. לדוגמה, קדאפי הודיע שאין בכוונתו לכבד את הצווים ונציגיו כינו את בית הדין הפלילי "ארגון שנוצר בבירור כדי להעמיד לדין אנשים מהעולם השלישי". זאת ועוד, לתמיכת קדאפי הצטרפו מנהיגים נוספים מן העולם הערבי

### צויי מעצר שהוצאו ב-2018
במאי 2018 הוצאו צו מעצר נוסף, כנגד ראש הסוכנות לביטחון פנים, אל-תוהאמי מוחמד חאלד  וכן צו נוסף כנגד קדאפי. עוד קודם לצו מעצר זה, בנובמבר 2011 נעצר קדאפי על ידי ארגון מורדים בשם "גדודי אבו בכר אל-סדיק". עם זאת הוא שוחרר ביוני 2017 על ידי חוטפיו לאחר שקיבל חנינה. מנגד, נעצר במרץ 2012 ראש המודיעין, אל-סנוסי, על ידי שלטונות מאוריטניה, וחצי שנה לאחר מכן הוא הוסגר ללוב לאחר לחץ של גורמים בינלאומיים.

התביעה נגד עבדאללה אל-סנוסי הסתיימה ביולי 2014 לאחר שהתקבלה הטענה כי הוא נשפט בבית המשפט בלוב. נכן למאי 2018 ממשיך בית הדין לעקוב אחר התקדמות ההליכים המשפטיים נגדו.

## קישורים חיצוניים

* 


## הערות שוליים

לוב, מלחמת האזרחים ה-1
קטגוריה:מלחמת האזרחים הראשונה בלוב
יחסי אוסטרליה–קוסובו

**יחסי אוסטרליה–קוסובו** הם היחסים דו-צדדיים בין אוסטרליה וקוסובו. קוסובו ואוסטרליה כוננו רשמית יחסים דיפלומטיים ב-21 במאי 2008. קוסובו מחזיקה באוסטרליה שגרירות בקנברה, שנפתחה בפברואר 2013. ואילו אוסטרליה מיוצגת בקוסובו באמצעות שגרירותה בווינה.

## היסטוריה
בשנת 1999 סירבה אוסטרליה בתחילה להצטרף לנאט"ו בקבלת פליטים נוספים מקוסובו, והציעה רק מקלט זמני לתיירים שנלכדו באוסטרליה בשל המלחמה ביוגוסלביה.

החלטה זו נשללה במהירות על ידי ראש הממשלה ג'ון הווארד אשר אישר לכמעט 4,000 פליטים מקוסובו אשרות זמניות לשהות באוסטרליה. באותה השנה, אוסטרליה סיפקה 500,000 דולר לפליטים קוסוברים באוסטרליה כדי להדריך אותם כיצד להימנע ממוקשים לפני שהם טסים בחזרה הביתה. אוסטרליה עודדה את חזרתם מרצון של רבים מ-4,000 הפליטים שסיפקה אשרות הגנה זמניות. לפליטים סופקו 3,000 דולר כל אחד שיעזרו להם להתיישב מחדש.

בשנת 2000 ספג ראש משלחת האומות המאוחדות בקוסובו, ברנאר קושנר, ביקורת על החזרתם הכפויה של פליטים מקוסובו על ידי אוסטרליה ומדינות רבות אחרות. אוסטרליה סילקה 114 משפחות בבית מעצר וגירשה אותם למרות פנייה של ג'ון הווארד, ראש הממשלה, ברגע האחרון.

## יחסים בין המדינות
### הכרה אוסטרלית בקוסובו
האספה של קוסובו הכריזה באופן חד צדדי על עצמאות השטח המנוהל על ידי האו"ם מסרביה כרפובליקה של קוסובו ב-17 בפברואר 2008. אוסטרליה הכירה במדינה ב-19 בפברואר 2008. ההחלטה להכיר ברפובליקה של קוסובו התקבלה אף על פי שפרשנים אוסטרלים כמו מייקל מקינלי טענו כי היא עלולה להשפיע לרעה על היחסים עם רוסיה, סין, רומניה וספרד. ביום בו קוסובו הכריזה על עצמאות, טען ראש ממשלת אוסטרליה קווין ראד כי "כבר ציינו בפני נציגינו הדיפלומטיים ברחבי העולם כי זו (עצמאות) תהיה דרך פעולה הולמת". Milivoje Glisic, שגריר סרביה באוסטרליה, כינה את הכרזת העצמאות בלתי חוקית, והוא הוחזר לבלגרד על ידי ממשלת סרביה להתייעצויות ב-20 בפברואר 2008.

### אוסטרליה ב-ICJ
ב-30 בספטמבר 2008, בהצבעה בנוגע לחוקיות העצמאות של קוסובו בעצרת הכללית של האו"ם התקיימה הצבעה לבקשת הרשויות בסרביה. אוסטרליה נמנעה מהצבעה זו.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אירלנד–פולין

**יחסי אירלנד–פולין** הם היחסים הדיפלומטיים בין אירלנד לפולין. באירלנד מתגוררת קהילה פולנית המונה כ-150,000 איש. השפה הפולנית היא השפה הזרה המדוברת ביותר באירלנד. שתי המדינות חברות במועצת אירופה, באיחוד האירופי וב-OECD.

## היסטוריה
אחד המגעים הראשונים הידועים בין אירלנד לפולין התרחש בסוף המאה ה-17, כאשר האירי ברנרד קונור מונה לרופא בחצר יאן סובייסקי, מלך פולין. בשנת 1694 כתב קונור ספר שכותרתו היסטוריה של פולין בשפה האנגלית. בשנת 1922 קיבלה אירלנד את עצמאותה מבריטניה. פולין הייתה בין המדינות הראשונות שכוננו יחסים דיפלומטיים עם המדינה האירית העצמאית, ושלחה קונסול כללי בשנת 1929.

היחסים הדיפלומטיים הרשמיים בין אירלנד לפולין כוננו בשנת 1976. במהלך המלחמה הקרה היחסים בין שתי המדינות היו מוגבלים. אירלנד תמכה בתנועת הסולידריות הפולנית. בשנת 1981 שלחה האגודה הפולנית האירית 20 מכלים של תרופות, אבקת חלב, מזון לתינוקות ובגדים לפולין, בשווי של יותר מ-250,000 ליש"ט. לאחר נפילת הקומוניזם בפולין התחזקו היחסים בין שתי המדינות. בשנת 1990 אירלנד פתחה את שגרירותה בוורשה ובשנת 1991 פתחה פולין את שגרירותה בדבלין. בשנת 1997 הגיע נשיא פולין אלכסנדר קוושנייבסקי לביקור רשמי באירלנד. בשנת 2003 ביקרה נשיאת אירלנד מארי מקאליס בפולין. בשנת 2004 הצטרפה פולין לאיחוד האירופי ואירלנד פתחה מיד את גבולותיה ואת שוק העבודה שלה לעובדים פולנים.

אף שאירלנד אינה חברה בנאט"ו, הכוחות האירים לחמו לצד הכוחות הפולניים במלחמת אפגניסטן ובמשימות שמירת שלום בקוסובו ועם EUFOR (צ'אד).

## ביקורים רמי דרג
[שמאל|ממוזער|נשיאת אירלנד [מארי מקאליס מבקרת אצל נשיא פולין אלכסנדר קוושנייבסקי בוורשה, 2003.]]
**ביקורים רמי דרג מאירלנד בפולין**
* הנשיאה מארי מקאליס (2003)
* הטישך ברטי אהרן (2005, 2008)
* הנשיא מייקל היגינס (2012)
* הטישך אנדה קני (2017)

**ביקורים רמי דרג מפולין באירלנד**
* הנשיא אלכסנדר קוושנייבסקי (1997)
* הנשיא לך קצ'ינסקי (2007)

## היחסים בין שתי המדינות
לאורך השנים שתי המדינות חתמו על כמה הסכמים דו-צדדיים כגון הסכם לפיתוח שיתוף פעולה כלכלי, תעשייתי, מדעי וטכנולוגי (1977); הסכם למניעת מיסוי כפול ומניעת התחמקות פיסקלית ביחס למס על הכנסה (1995) ואמנת הצטרפות (2003).

## תחבורה
קיימות טיסות ישירות בין אירלנד לפולין עם ריינאייר. ישנן מעל 60 טיסות בשבוע בין שתי המדינות.

## יחסי סחר
בשנת 2018 הסתכם המסחר בין אירלנד לפולין ב-2.7 מיליארד דולר. הייצוא האירי לפולין כולל: אוכל מוכן, מוצרי חלב, בקר ומשקאות (בעיקר אלכוהול כגון ויסקי אירי). הייצוא הפולני לאירלנד כולל: בירה של דגנים, בשר עופות ובקר, עוגות, מוצרי בשר, פרוות, מחשבים, רהיטים, טנדרים, מיצים, מוצרי חלב, קונדיטוריה וכלי זכוכית. ליותר מחמישים חברות איריות יש מפעלים או מתקני פיתוח בפולין בתחומים כמו ICT, הדפסה ואריזות, בנייה ושירותי לקוחות. פולין היא שוק הייצוא ה-12 בגודלו באירלנד.

## נציגויות דיפלומטיות
* אירלנד מחזיקה בפולין שגרירות בוורשה.
* פולין מחזיקה באירלנד שגרירות בדבלין.

קובץ:Biurowiec Liberty Corner w Warszawie 2021.jpg|שגרירות אירלנד בוורשה
קובץ:Polish embassy in Dublin.jpg|שגרירות פולין בדבלין


## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אוצר אישי התנ"ך

**אוצר אישי התנ"ך** הוא ספר תורני, שכתב הרב ישראל יצחק חסידה (יש"י חסידה). הספר יצא לאור בשנת ה'תשנ"ה, 1995 דרך הוצאת ראובן מס.

הספר הוא מעין אנציקלופדיה, המאגדת בתוכה לפי האלפבית העברי את מדרשי חז"ל ומדרשים אחרים על דמויות מהתנ"ך.

## על הסופר
חסידה נולד בוורשה שבפולין בשנת ה'תר"ע (1910). בגיל 14 עלה לארץ עם משפחתו והתגורר בחיפה. לאחר שהוסמך לשחיטה, החל לנסוע ברחבי הגליל כדי למצוא משרה קבועה.

## הערות שוליים

קטגוריה:ספרי חידושים תורניים
קטגוריה:ספרי מדרשים
קטגוריה:ספרי הוצאת ראובן מס
*
קטגוריה:אנציקלופדיות יהודיות
Lean on Me

"**Lean on Me**" (בעברית: "**הישען עליי**") הוא סינגל שנכתב, הולחן ובוצע על ידי הזמר-יוצר האמריקאי ביל וית'רס. הוא יצא באפריל 1972 כחלק מאלבומו השני של וית'רס, **[[Still Bill]]**. היה זה אחד מהסינגלים המצליחים שהוציא וית'רס במהלך כל קריירת המוזיקה שלו, והגיע למקום ראשון הן במצעד שירי ה-R&B/היפ הופ והן בבילבורד הוט 100 עם שחרורו כסינגל; בתרשים האחרון נשאר בצמרת הטבלה במשך שלושה שבועות לאורך חודש יולי 1972. בסוף שנת 1972 דורג על ידי בילבורד כסינגל ה-7 הכי מצליח באותה שנה.

ברשימת 500 השירים הגדולים בכל הזמנים שערך מגזין הרולינג סטון, דורג השיר במקום ה-208. לשיר נעשו גרסאות כיסוי רבות שחלקן הפכו לליהטים בפני עצמן, מה שהופך את השיר לאחד מתשעת הסינגלים היחידים שהגיעו למקום הראשון במצעד הבילבורד הוט 100 עם גרסאות שהוקלטו על ידי שני אמנים שונים.

## כתיבה והפקה
ההשראה המרכזית לשיר נבעה מילדותו של וית'רס בעיירת כריית הפחם סלאב פורק שבוירג'יניה המערבית. את השיר כתב לאחר שעבר לעיר לוס אנג'לס והביע געגועים עזים לעיר הולדתו בה שרר מוסר קהילתי איתן (ומכאן פזמון השיר, "כולנו צריכים אדם להישען עליו, הישען עליי").

בראיון לאתר SongFacts סיפר וית'רס על השראת הכתיבה עליו:"קניתי פסנתר קטן, ונהגתי לשבת לידו ולהריץ את אצבעותי מעלה ומטה. במהלך ביצוע המוזיקה עבר לי המשפט הזה בראש, 'אני אוהב את איך שהביטוי הזה, Lean On Me, נשמע על השיר הזה'"עבור הקלטת השיר בשנת 1972 הצטרפו חברי להקת הליווי של וית'רס, "Watts 103rd Street Rhythm Band". לאחר מספר הקלטות נכנס השיר לאלבום, וב-21 באפריל אותה שנה יצא גם כסינגל.

## ביקורות
הסינגל התקבל בברכה על ידי מבקרי המוזיקה בארצות הברית. בשידור רדיו ציבורי במערב וירג'יניה מיולי 1972 נכתב כי "Lean on Me" הוא קלאסיקה, לאחר שהגיע לראשונה לראש מצעד הבילבורד הוט 100. השיר הפך לקלאסיקה פופולרית עד כדי כך ששימש כאחד מהשירים שנוגנו בטקס השבעת נשיאי ארצות הברית ברק אובמה וביל קלינטון. ברשימת "10 השירים הגדולים של ביל וית'רס" שפורסם במגזין הרולינג סטון נכתב על 'Lean on Me' כי "תפקיד הפסנתר של ביל וית'רס ב'Lean on Me' עולה ויורד, בדומה לגבעות ולעמקים - זמנים של מצוקה וזמנים של חסד".

בסיקור מאוחר שכתב דניאל קרפס בשנת 2020, נכתב כי בהקשר של מגפת הקורונה בארצות הברית השיר של וית'רס משמעותי יותר מאי-פעם. ב-1 באוקטובר 2015 קויים אירוע מחווה לוית'רס בו יבוצע מופע משותף של השיר "Lean on Me" יחד עם הזמרים הפופולריים ביותר של התקופה, בהם אד שירן, עמוס לי, קב מו, אלו בלאק ומייקל מקדונלד.

### מיקומי שיא
האלבום הגיע למיקומים מרשימים בטבלאות הסינגלים וישב בצמרת התרשימים לאורך זמן רב, בעיקר בארצות הברית. במצעד הסינגלים השנתי של בילבורד מ-1972 הגיע השיר למקום ה-7; זאת לאחר שזכה במקום הראשון בטבלאות רבות, לרבות בילבורד הוט 100, מצעד שירי ה-R&B/היפ-הופ, מצעד השירים העכשוויים למבוגרים ורשימת 100 הסינגלים הנמכרים ביותר של מגזין "Cash Box". ברשימה השנתית של אותו מגזין הגיע השיר למקום 14.

## נגינה
* ביל וית'רס - פסנתר, שירה
* בנורס בלאקמון - גיטרה
* ריימונד ג'קסון - פסנתר חשמלי
* מלווין דנלאפ - גיטרה בס
* ג'יימס גדסון - תופים וכלי הקשה

## קישורים חיצוניים

## הערות שוליים

קטגוריה:ביל וית'רס
קטגוריה:שירים באנגלית
קטגוריה:בלדות משנות ה-1970
קטגוריה:בלדות נשמה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת וורנר רקורדס
Leave the Door Open

**Leave the Door Open** הוא סינגל הבכורה של הצמד סילק סוניק, המורכב מהזמרים האמריקאים ברונו מארס ואנדרסון פאאק. השיר יצא לאור ב-5 במרץ 2021, לצד הרצועה "Silk Sonic Intro" מתוך אלבום הבכורה של הצמד, *[[An Evening with Silk Sonic]]*.

השיר קיבל מועמדויות בטקס פרסי גראמי ה-64 בקטגוריות הקלטת השנה, שיר השנה, ביצוע ה-R&B הטוב ביותר ושיר ה-R&B הטוב ביותר.

## רקע והוצאה
בראיון שנערך עם די ג'יי הרדיו הניו זילנדי זיין לואו עבור הפודקאסט שלו באפל מיוזיק Beats 1, אמר אנדרסון פאאק כי השיר דרש הרבה "סבלנות ועדינות" כדי ליצור אותו. הוא הוסיף, "הרבה בשר נכנס לשיר הזה".

בסוף פברואר 2021, ברונו מארס ופאאק הודיעו בפלטפורמות המדיה החברתית על הקמת הלהקה החדשה שלהם סילק סוניק ואלבום הבכורה של הצמד, *[[An Evening with Silk Sonic]]*, שיוצא לאחר אלבומיהם של מארס ופאאק, *[[24K Magic]]* משנת 2017 ו-*[[Ventura]]* משנת 2019 בהתאמה, שהגיעו לחמישייה הפותחת במצעד הבילבורד 200. ב-5 במרץ 2021, זמן קצר לאחר ההכרזה על האלבום, יצא "Leave the Door Open" כסינגל המוביל מתוך האלבום, לצד "Silk Sonic Intro".

## הרכב
"Leave the Door Open" הוא שיר R&B ונשמה, שהוגדר כ"ג'אם R&B סלינקי הגורם לנקישה באצבעות".

## ביקורות
בחודש יוני 2021 דירג בילבורד את השיר במקום השני ברשימת "50 השירים הטובים ביותר בשנת 2021 עד כה", ובמקום הראשון במגזין *Complex*. מגזין המוזיקה והתרבות *BBC* סיקר את השירים והאלבומים שיצאו לאור בשנת 2021, וכלל את השיר ברשימתם "21 האלבומים/השירים הטובים ביותר של 2021 ׁ(דירוג של אלבומים ושירים)" במקום השלישי.

## וידאו קליפ
הווידאו קליפ של "Leave the Door Open" הוקרן לראשונה לצד צאת השיר ב-5 במרץ 2021. את הקליפ ביימו מארס ופלורנט דיצ'ארד. הוא מציג את מארס ופאאק מבצעים את השיר יחד עם להקה באולפן וינטג', כאשר כמה נשים רוקדות לצלילי השיר.

## הצלחה מסחרית
השיר הצליח להגיע היישר אל צמרת המצעד השבועי של מדיה פורסט ישראל, עם 57 השמעות בתחנות הרדיו סך הכל. בארצות הברית, השיר הגיע היישר אל המקום הרביעי במצעד הבילבורד הוט 100, והיה להופעת הבכורה הגבוהה ביותר של מארס ופאאק באותה תקופה במצעד. בשבוע של 16 באפריל 2021, הגיע השיר בשיאו למקום הראשון, ובכך הפך לשירו השמיני של מארס, וכן לשירו הראשון של פאאק במקום הראשון במצעד.

בדצמבר 2021, כאן 88 סיכם את שירי השנה לשנת 2021 ודירג את השיר במקום הראשון במצעד שירי השנה לשנת 2021.

## הופעות חיות
ב-14 במרץ 2021, ביצעו הצמד את השיר בטקס פרסי גראמי ה-63.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2021
קטגוריה:סינגלי בכורה מ-2021
קטגוריה:שירי ברונו מארס
קטגוריה:שירי אנדרסון פאאק
קטגוריה:שירים באנגלית
קטגוריה:סינגלים שהגיעו למקום הראשון במלזיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:שירי פלטינה כפולה בארצות הברית
קטגוריה:שירי פלטינה בניו זילנד
קטגוריה:סינגלים בהוצאת אטלנטיק רקורדס
סילק סוניק

**סילק סוניק** (באנגלית: **Silk Sonic**) הוא סופרגרופ R&B אמריקאי, הכולל את אנדרסון פאאק וברונו מארס. הסינגל הראשון שלהם, "Leave the Door Open", יצא לאור ב-5 במרץ 2021. אלבום הבכורה שלהם נקרא *[[An Evening with Silk Sonic]]*.

## היסטוריה
בשנת 2017, אנדרסון פאאק היה המופע הפותח של ברונו מארס בלג האירופאי של סיבוב ההופעות של מארס, 24K Magic World Tour, לתמיכה באלבומו, *[[24K Magic]]*. באפריל 2017, הן מארס והן פאאק עבדו יחד באולפני אבי רוד עם ניל רודג'רס וגיא לורנס עבור אלבומה של להקת צ'יק, *It's About Time*, ועבדו על מוזיקה בזמן סיבוב ההופעות שהופיעה באלבומו של פאאק, *[[Ventura]]*.

ב-25 בפברואר 2021 הכריז מארס על להקה באומרו: "ננעלנו ויצרנו אלבום. הלהקה נקראת סילק סוניק". בהודעה לעיתונות, נאמר כי את שם הלהקה בחר בוטסי קולינס , לאחר שמארס ופאאק ניגנו לו את האלבום. הסינגל המוביל מתוך האלבום, "Leave the Door Open", יצא ב-5 במרץ, לצד האינטרו של האלבום בהנחיית בוטסי קולינס. הסינגל הגיע למקום הראשון במצעד הבילבורד הוט 100.

ב-30 ביולי 2021 יצא הסינגל השני שלהם, "Skate".

ב-5 בנובמבר 2021 יצא הסינגל השלישי שלהם, "Smokin Out The Window".

## דיסקוגרפיה
### אלבומי אולפן
* 2022: *[[An Evening with Silk Sonic]]*

### סינגלים
* 2021: "Leave the Door Open"
*2021: "Skate"
*2021: "Smokin Out the Window"

## קישורים חיצוניים

* 

## הערות שוליים

קטגוריה:צמדים מוזיקליים אמריקאיים
קטגוריה:סופרגרופ
קטגוריה:זוכי פרס המוזיקה הבריטית
קטגוריה:זוכי פרס גראמי
קטגוריה:להקות שהוקמו בשנת 2021
קטגוריה:זוכי פרסי ה-BET: מוזיקה: הלהקה הטובה ביותר
קטגוריה:ברונו מארס
סיבת הסיבות

**סיבת הסיבות** הוא סינגל של הזמר-יוצר הישראלי ישי ריבו. השיר יצא לאור ב-24 בפברואר 2021, השיר נכתב על ידי ישי ריבו, הולחן על ידי ישי ריבו ומאור שושן והופק על ידי מאור שושן וריבו.

## רקע וכתיבה
על השיר סיפר ריבו בראיון למאקו:

## וידאו קליפ
הווידאו קליפ הנלווה לשיר פורסם בסמוך לצאתו של הסינגל ב-24 בפברואר 2021 ובוים על ידי יעקב אסרף. השיר הוא שירו הראשון של ריבו המלווה בווידאו קליפ ויזואלי בו הוא מופיע, מאז סינגל הבכורה שלו, "תוכו רצוף אהבה", שיצא ב-2012.

נכון לאוגוסט 2025, צבר סרטון הקליפ ביוטיוב 34 מיליון צפיות.

## הצלחה
השיר הגיע למקום הראשון במצעד השבועי של מדיה פורסט, עם 201 השמעות סך הכל בתחנות הרדיו, ושהה בו חמישה שבועות.

השיר הגיע למקום הראשון במצעד אנשי השנה של כיכר השבת, במצעד השנתי של קול חי מיוזיק, במצעד השנתי של קול פליי, במצעד השנתי של קול ברמה ובמצעדי סוף שנת תשפ"א נוספים.

השיר היה המושמע ביותר ברדיו בשנת 2021.

ב-2022 הוציא אברהם פריד יחד עם בנצי קלצקין קאבר ביידיש לשיר כחלק מאלבומו פרויקט רילקס עם אברהם פריד 2.

באוגוסט 2022 זכה השיר בפרס אקו"ם, כשיר הישראלי המושמע ביותר.

## מיקומי שיא

## קישורים חיצוניים
* 
* 
* לדף השיר באתר הספרייה הלאומית

## הערות שוליים

קטגוריה:שירי ישי ריבו
קטגוריה:שירים שהולחנו על ידי מאור שושן
קטגוריה:שירים בעברית
קטגוריה:סינגלים שהגיעו למקום הראשון במצעד העברי של מדיה פורסט
אויטי

**אויטי** (ביוונית: **Οίτη**) לשעבר **גרדיקקי** (ביוונית: **Γαρδικάκι**) היא קהילה המורכבת מהכפר בעל אותו השם, והכפר הסמוך סקמנוס, שני הכפרים נמצאים על הר אוטה שבפתיוטיס, יוון. מאז רפורמת השלטון המקומי בשנת 2011 הקהילה היא חלק מעיריית לאמיה, ומהרשות המוניצפלית גורגופוטמוס. 

במפקד 2011 האוכלוסייה של כלל הקהילה הייתה 222, מתוכם 167 בכפר אויטי ו-55 בכפר סקמנוס.

קטגוריה:יוון: כפרים
What's Next

**What's Next** הוא סינגל של הראפר הקנדי דרייק. השיר יצא לאור ב-9 במרץ 2021, על ידי חברות התקליטים ריפבליק רקורדס ו-OVO סאונד, כסינגל המוביל מתוך המיני-אלבום *[[Scary Hours 2]]*. מגזין *Complex* דירג את השיר במקום השני ברשימת ״50 השירים הטובים ביותר לשנת 2021 (עד כה)״.

## רקע
גרסה ישנה של השיר עלתה לאינטרנט ב-27 בפברואר 2021. צוין כי שורות שונות של השיר דומות לשורות ברצועה של דרייק שלא פורסמה יחד עם יאנג ת'אג, "What a Time to Be a Slime". ב-3 במרץ 2021, דרייק הודיע ברשתות החברתיות על צאתו של המיני-אלבום הקרוב שלו, *[[Scary Hours 2]]*, כמו גם על חזרת הרדיו של OVO סאונד יום לאחר מכן. השיר יצא כרצועה הפותחת של המיני-אלבום.

## וידאו קליפ
וידאו קליפ נלווה לשיר פורסם ב-5 במרץ 2021 ובוים על ידי ת'יאו סקודרה. הקליפ צולם בתחילת מרץ 2021 בטורונטו ומציג את דרייק רוקד באתרים שונים בעיר, כולל החלק העליון של מגדל סי אן, כמו גם רכבת התחתית TTC ואקווריום.

## הצלחה מסחרית
השיר הגיע היישר אל המקום הראשון במצעד הבילבורד הוט 100 בתאריך 20 במרץ 2021, והפך לשיר השמיני של דרייק שהגיע לצמרת המצעד. הרצועות "Wants and Needs" ו-"Lemon Pepper Freestyle" מהמיני-אלבום *[[Scary Hours 2]]* הצליחו להגיע היישר אל המקומות השני והשלישי בהתאמה, ובכך הפכו אותו לאמן הראשון בהיסטוריה שזכה להופעת בכורה בשלישייה הפותחת עם שלושה שירים.

## מיקומי שיא

## קישורים חיצוניים

## הערות שוליים

קטגוריה:שירי דרייק
קטגוריה:שירים באנגלית
קטגוריה:סינגלים שהגיעו למקום הראשון במצעד הבילבורד גלובל 200
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד קנדה הוט 100
קטגוריה:סינגלים בהוצאת ריפבליק רקורדס
קטגוריה:סינגלים בהוצאת OVO סאונד
אנה דיאש

**אנה אינס קוסטה מנדס דיאש** (בפורטוגזית: **Ana Inês Costa Mendes Dias**; נולדה ב-27 ביולי 1998, אוויירו, פורטוגל) היא כדורגלנית פורטוגזית, המשחקת במדי Tigres UANL מהליגה המקסיקנית (Liga MX Femenil).
## קריירה
### פורטוגל
אנה התחילה לשחק במועדון וואגנסה (Vaguense Fut.7 Feminino S19) בפורטוגל. המועדון המקצועני הראשון היה מועדון "קאדימה" (U.R. Cadima). משנת 2016 עד 2019 שיחקה בקבוצת א-דוס-פרנקוש (G.D.C. A-dos-Francos), משם עברה למועדון קונדיישה (Clube de Condeixa Associação Cultural e Desportiva). בשנת 2020, לאחר שסיימה את לימודיה, אנה החלה את העונה במועדון הפרמיירליג הפורטוגזי "אמורה" (Feminina do Amora FC).
### זניט
ממוזער|מרכז|200px|אנה דיאש במדי זניט, 2021
במרץ 2021 עברה לזניט סנקט פטרבורג הרוסית והפכה לשחקנית הפורטוגזית הראשונה בתולדות המועדון הרוסי. באפריל 2021, זומנה לנבחרת פורטוגל ובעונת 2023, הוכתרה למצטיינת העונה ולמלכת השערים של העונה. בינואר 2024 הסתיים החוזה שלה בקבוצה. במדי זניט הבקיעה 42 שערים ב־82 הופעות בכל המסגרות.
### צפון אמריקה
באפריל 2024 היא חתמה בקבוצת פורטלנד ת'ורנס מהליגה הלאומית לכדורגל נשים בארצות הברית. ברם, ב-26 באוגוסט 2024 עברה שוב כשחתמה בקבוצת Tigres UANL מהליגה המקסיקנית.

## השכלה
היא סיימה את לימודיה במגמת ספורט באוניברסיטת קוימברה ולאחר מכן קיבלה תואר בניהול ספורט באוניברסיטת קומניוס בברטיסלאבה.

## תארים
### קבוצתיים
* **[[זניט סנקט פטרבורג (כדורגל נשים)|זניט סנקט פטרבורג]]**
**אליפות רוסיה בכדורגל נשים
***זכייה: 2022, 2023
**הסופר קאפ הרוסי בכדורגל נשים
***זכייה: 2023
### אישיים
* **ליגת העל הרוסית בכדורגל**
** מלכת השערים של ליגת העל הרוסית: 18 שערים בעונת 2023
** כדורגלנית השנה ברוסיה: 2023
## קישורים חיצוניים

## הערות שוליים

קטגוריה:כדורגלניות פורטוגזיות
קטגוריה:כדורגלני זניט סנקט פטרבורג
קטגוריה:פורטוגזים שנולדו ב-1997